rejauldu/bengali-wikipedia huggingface dataset:
নাট্যধর্মী টিভি ধারাবাহিকে শ্রেষ্ঠ অভিনেতা বিভাগে গোল্ডেন গ্লোব পুরস্কার হল হলিউড ফরেন প্রেস অ্যাসোসিয়েশন কর্তৃক প্রদত্ত বার্ষিক পুরস্কার, যা নাট্যধর্মী টেলিভিশন ধারাবাহিকের সেরা অভিনেতাদের প্রদান করা হয়। ১৯৬২ সালের ৫ই মার্চ ১৯তম গোল্ডেন গ্লোব পুরস্কার আয়োজনে "শ্রেষ্ঠ টিভি তারকা - নারী" নামে প্রথম এই পুরস্কার প্রদান করা হয় এবং প্রথমবার এই পুরস্কার অর্জন করেন পলিন ফ্রেডরিকস। ১৯৬৯ সালে এটি "শ্রেষ্ঠ টিভি অভিনেত্রী - নাট্য" নামে প্রদান করা হয়, এবং ১৯৮০ সাল থেকে বর্তমান নামে এই পুরস্কার প্রদান করা হচ্ছে। ১৯৬৩ সাল থেকে প্রতি বছর মনোনয়ন গ্রহীতাদের নাম ঘোষণা করা হয়।  অ্যাঞ্জেলা ল্যান্সবারি এই বিভাগে সর্বাধিক চারবার পুরস্কৃত হন এবং সর্বোচ্চ দশবার এই পুরস্কারের মনোনয়ন লাভ করেন। বর্তমান বিজয়ী অলিভিয়া কলম্যান দ্য ক্রাউন ধারাবাহিকে অভিনয় করে এই পুরস্কার অর্জন করেন।  পরিসংখ্যান একাধিকবার বিজয়ী ৪ বার  অ্যাঞ্জেলা ল্যান্সবারি  ৩ বার  ক্লেয়ার ডেইন্স  ২ বার  এডি ফ্যালকো  শ্যারন গ্লেস  লি রেমিক  একাধিকবার মনোনীত  ১০ বার  অ্যাঞ্জেলা ল্যান্সবারি  ৯ বার  জুলিঅ্যানা মার্গুলেস  ৭ বার  এডি ফ্যালকো  শ্যারন গ্লেস  ৬ বার  জোন কলিন্স  কিরা সেজউইক  ৫ বার  সুজান ডে  লিন্ডা ইভান্স  স্টেফানি পাওয়ার্স  ৪ বার  জিলিয়ান অ্যান্ডারসন  কেইট্রিওনা বালফ  গ্লেন ক্লোজ  টাইন ডেলি  ক্লেয়ার ডেইন্স  অ্যাঞ্জি ডিকিনসন  জিল এইকেনবেরি  জেনিফার গার্নার  কেট জ্যাকসন  মাইকেল লার্নড  পেগি লিপটন  হিদার লকলিয়ার  জেন সিমোর  সেলা ওয়ার্ড  আরও দেখুন  নাট্যধর্মী ধারাবাহিকে শ্রেষ্ঠ অভিনেত্রী বিভাগে ক্রিটিকস চয়েস পুরস্কার  নাট্যধর্মী ধারাবাহিকে সেরা প্রধান অভিনেত্রী বিভাগে প্রাইমটাইম এমি পুরস্কার  নাট্যধর্মী ধারাবাহিকে সেরা অভিনেত্রী বিভাগে স্ক্রিন অ্যাক্টরস গিল্ড পুরস্কার  তথ্যসূত্র  বিষয়শ্রেণী:গোল্ডেন গ্লোব পুরস্কার বিষয়শ্রেণী:সেরা অভিনেত্রী বিভাগে টেলিভিশন পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ বিষয়শ্রেণী:গোল্ডেন গ্লোব পুরস্কার (সেরা অভিনেত্রী - নাট্য টিভি ধারাবাহিক) বিজয়ী
উইলিয়াম বি. ক্যানেল (১৩ ডিসেম্বর, ১৯২৩, ব্রুকলিনে – ২০ আগস্ট, ২০১১) ফ্রেমিংহাম হার্ট স্টাডির একজন প্রাক্তন পরিচালক এবং আমেরিকান হার্ট অ্যাসোসিয়েশনের এপিডেমিওলজি কাউন্সিলের প্রাক্তন প্রধান ছিলেন। Obituary at Boston University  তিনি ১৯৭৬ সালে গার্ডনার ফাউন্ডেশন ইন্টারন্যাশনাল অ্যাওয়ার্ড প্রাপকদের মধ্যে ছিলেন। Gairdner Foundation International Award page for William B. Kannel  তিনি ইংরেজি "রিস্ক ফ্যাক্টর" শব্দটি তৈরি করেছিলেন, যা প্রথম ১৯৬১ সালের অ্যানালস অফ ইন্টারনাল মেডিসিনের একটি নিবন্ধে প্রকাশিত হয়েছিল।    তথ্যসূত্র   বিষয়শ্রেণী:১৯২৩-এ জন্ম বিষয়শ্রেণী:২০১১-এ মৃত্যু বিষয়শ্রেণী:মার্কিন হৃদরোগ বিশেষজ্ঞ বিষয়শ্রেণী:ব্রুকলিনের চিকিৎসক বিষয়শ্রেণী:বোস্টন বিশ্ববিদ্যালয়ের শিক্ষক বিষয়শ্রেণী:২০শ শতাব্দীর মার্কিন চিকিৎসক বিষয়শ্রেণী:মার্কিন জনস্বাস্থ্য চিকিৎসক
ঘানায় ধর্মহীনতা পরিমাপ করা বেশ কঠিন, কারণ দেশটিতে নিয়মিত জনতাত্ত্বিক জরিপ খুব একটা হয় না এবং উপলব্ধ পরিসংখ্যানগুলোও প্রায় অনেক বছর পুরানো। ঘানার বেশিরভাগ নাগরিক নিজেদেরকে খ্রিস্টান (৭১%) অথবা মুসলিম (১৮%) বলে দাবি করে। ঘানার অনেক নাস্তিকই বিতাড়নের ভয়ে প্রকাশ্যে তাদের বিশ্বাস প্রকাশ করতে ইচ্ছুক নয়। বেশিরভাগ মাধ্যমিক শিক্ষা প্রতিষ্ঠানেরও ধর্মীয় সম্পৃক্ততা রয়েছে। প্রেসবিটেরিয়ান বয়েজ স্কুল, হলি চাইল্ড স্কুল এবং আরও অনেক বিদ্যালয়ের নামের মধ্যেই এটি স্পষ্ট। ঘানায় নাস্তিকরা খুবই সংখ্যালঘু।  ২০১০ সালে হওয়া ঘানার জনশুমারিতে দেখা যায় সেখানে মোট জনসংখ্যার ৭১.২% খ্রিস্টধর্ম, ১৭.৬% ইসলাম ধর্ম ও ৫.২% লোকজ ধর্মে বিশ্বাসী এবং ৫.৩% ব্যক্তি ধর্মহীন। অন্যান্য ধর্মগুলোর মধ্যে রয়েছে হিন্দু ধর্ম, বৌদ্ধ ধর্ম এবং নিছিরেন বৌদ্ধধর্ম, তাওবাদ, সকা গাক্কাই, শিন্তৌ ধর্ম এবং ইহুদি ধর্ম।  ঘানার সমস্ত নাগরিকই কোন না কোন ধর্ম পালন করে, এই সাধারণভাবে স্বীকৃত দৃষ্টিভঙ্গির বিপরীতে কিছু স্পষ্টবাদী নাস্তিক, মুক্তচিন্তাবিদ এবং সংশয়বাদীদের একটি ছোট দল রয়েছে যারা হিউম্যানিস্টস অ্যাসোসিয়েশন অব ঘানা নামে একটি মানবতাবাদী দল গঠন করেছে। দলটি ২০১২ সালের নভেম্বর মাসে একটি মানবতাবাদী সম্মেলনের আয়োজন করে যা ঘানায় মানবতাবাদের অগ্রগতির সাথে সম্পর্কিত বিষয়গুলি নিয়ে আলোচনা করার জন্য সারা বিশ্বের মানবতাবাদীদের একত্রিত করেছিল।  ২০১৪ সালের ডিসেম্বরে একই সংস্থা দ্বিতীয় আন্তর্জাতিক মানবতাবাদী সম্মেলনের আয়োজন করেছিল। এতে মানবতাবাদের সাথে প্রাসঙ্গিক অতিরিক্ত বিষয় যেমন নারীবাদ, পশ্চিম আফ্রিকায় জাদুবিদ্যার অভিযোগ এবং মানবতাবাদী অনুষ্ঠানের উপর আলোচনা যুক্ত ছিল। বর্তমানে প্রতিষ্ঠানটির প্রায় পঞ্চাশ জন সদস্য রয়েছে। সমিতিটিকে আনুষ্ঠানিকভাবে নিবন্ধন করার এবং নাগরিক সমাজে এটিকে আরও বিস্তৃতভাবে পরিচিত করার জন্য এখনও কাজ চলছে।  প্রকাশ্যে নাস্তিকতা বা ধর্মীয় বিদ্বেষের দাবি জনসাধারণের ক্ষোভের কারণ হতে পারে। এর একটি উদাহরণ হতে পারে জনপ্রিয় হিপলাইফ শিল্পী এমজবেল কর্তৃক যখন যিশুকে নকল বলার ঘটনাটি।   তথ্যসূত্র   বিষয়শ্রেণী:দেশ অনুযায়ী ধর্মহীনতা বিষয়শ্রেণী:ঘানায় ধর্ম
আফগানিস্তান ইনস্টিটিউট অফ পিস (AFGIP) একটি স্বাধীন থিঙ্ক-ট্যাঙ্ক যার সদর দপ্তর কাবুল, আফগানিস্তানে । এটি একটি এনজিও এবং অলাভজনক সংস্থা। এটি আফগানিস্তানে সম্প্রদায় পরিবর্তনে ইতিবাচক এবং শান্তি প্রতিষ্ঠার উদ্যোগের পক্ষে সমর্থন করে।   ইতিহাস  AFGIP আনুষ্ঠানিকভাবে ২০১৫ সালে একটি এনজিও হিসাবে আফগানিস্তান সরকারের সাথে নিবন্ধিত হয়েছিল। সংগঠনটি অনেক আগ থেকেই শান্তি বাস্তবায়নের উদ্যোগে ব্যাপকভাবে জড়িত। স্বেচ্ছামূলক ব্যবস্থা হিসাবে বেশ কিছু সমমনা শান্তি বাস্তবায়নকারি কার্যক্রমে কাজ করছিল। AFGIP-এর প্রতিষ্ঠাতা এবং সিইও, জনাব ইয়াসার আহমেদজাই, ইউনাইটেড স্টেটস ইনস্টিটিউট অফ পিস (USIP) এবং ওয়ার্ল্ড পিস সেন্টার সহ বিভিন্ন সংস্থার দ্বারা তাঁর শান্তি বাস্তবায়নের প্রচেষ্টার জন্য ২০১৫ সালে তিনি ইউএসআইপি দ্বারা এ সালের জন্য বিশ্বব্যাপী শীর্ষ ১০ শান্তি বাস্কবায়নকারির মধ্যে স্বীকৃতি পেয়েছেন।    এপ্রোচ  শান্তি যে কোনো সম্প্রদায়ের সবচেয়ে গুরুত্বপূর্ণ উপাদান এবং যেখানে এটির অভাব রয়েছে সেখানে এটি কাজ করে। উদ্বেগের মুহূর্ত তৈরি করে এমন বৃদ্ধিকে বাধা দেয়। এটি সম্প্রদায়ের শক্তি, বিশেষ করে যুবকদের ভুল পথে চালিত করে এবং অস্থিতিশীল পরিবেশে অবদান রাখতে পারে বা সম্প্রদায়ের সবকিছুকে হুমকির মুখে ফেলে এমন ক্ষেত্রে বাধা দেয়। বিশেষ করে AFGIP:   ঝুঁকিপূর্ণ যুবকদের সাথে কাজ করার জন্য প্রক্রিয়া স্থাপন করুন এবং প্রতিরোধমূলক ব্যবস্থা গ্রহণ করে।  যুবকদের প্রায়ই বিপথগামী করে এবং বিদ্রোহের দিকে ধাবিত করে এমন ফাঁকগুলিকে চেপে দিয়ে সম্প্রদায়গুলিতে বিশ্বাস এবং যোগাযোগের সুযোগ তৈরি করে।  ঝুঁকিপূর্ণ যুবকদের সাথে বিরোধের সমস্যাগুলিকে আরও ভালভাবে যোগাযোগ করতে এবং সমাধান করতে সম্প্রদায়ের সদস্যদের প্রশিক্ষণ ও সজ্জিত করে যা সম্প্রদায়গুলিতে ইতিবাচক পরিবর্তন এবং দীর্ঘমেয়াদী শান্তির দিকে নিয়ে যাবে।   তথ্যসূত্র   বিষয়শ্রেণী:চিন্তাকেন্দ্র
সৈয়দ মোহাম্মদ তাজরুল হোসেন, যিনি সৈয়দ মো. তাজরুল হোসেন জুয়েল নামেও পরিচিত, বাংলাদেশ সুপ্রিম কোর্টের উচ্চ আদালত বিভাগের একজন বিচারপতি।   কর্মজীবন  সৈয়দ মোহাম্মদ তাজরুল হোসেন চট্টগ্রাম বিশ্ববিদ্যালয় এলএল.এম অ্যাসোসিয়েশন-এর সভাপতি হিসেবে দায়িত্ব পালন করছেন।  ২০২৪ সালের ৯ অক্টোবর শেখ হাসিনা নেতৃত্বাধীন আওয়ামী লীগ সরকার পতনের পর সৈয়দ মোহাম্মদ তাজরুল হোসেনসহ আরও ২২ জনকে উচ্চ আদালত বিভাগের বিচারপতি হিসেবে নিয়োগ দেওয়া হয়।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  মাসুম-আল-হাসান (আলাপ) ০৯:৪৪, ১১ ফেব্রুয়ারি ২০২৫ (ইউটিসি) :সামান্থা রায়ান   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO এবং WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। উল্লেখযোগ্য হওয়ার মতো কোনো পুরস্কার লাভ করেননি। ≈ MS Sakib  «আলাপ»  ২১:৩০, ১ ফেব্রুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
স্টুয়ার্ট ক্রিস্টোফার জন ব্রড (; জন্ম: ২৪ জুন, ১৯৮৬) ইংল্যান্ডের নটিংহ্যামশায়ারের নটিংহ্যামে জন্মগ্রহণকারী ক্রিকেটার। তিনি টেস্ট ক্রিকেট এবং একদিনের আন্তর্জাতিক ক্রিকেটে ইংল্যান্ড দলের পক্ষ হয়ে ক্রিকেট খেলায় অংশগ্রহণ করছেন। এছাড়াও টুয়েন্টি২০ আন্তর্জাতিকে ইংল্যান্ড ক্রিকেট দলের বর্তমান অধিনায়ক তিনি। বামহাতি ব্যাটসম্যান এবং ডানহাতি সিম বোলারের ভূমিকায় অবতীর্ণ হন স্টুয়ার্ট ব্রড।   ক্রীড়া জীবন  লিচেস্টারশায়ারের পক্ষাবলম্বন করে পেশাদারী ক্রিকেটে অভিষেক ঘটে তার। লিচেস্টারশায়ার দলটি তার অধ্যয়নকৃত বিদ্যালয় ওকহ্যাম স্কুলের সাথে সম্পৃক্ত। ২০০৮ সালে নটিংহ্যামশায়ার দলে স্থানান্তরিত হন। এ কাউন্টিতেই তার জন্ম হয়। এছাড়াও, তার বাবা বিসি ব্রড এ দলের পক্ষেই ক্রিকেট খেলেছেন।   সাফল্য গাঁথা  ব্যাটসম্যান হিসেবে ৯ নম্বরে ব্যাটিংয়ে নেমে টেস্ট ক্রিকেটের ইতিহাসে তিনি দ্বিতীয় সর্বোচ্চ ১৬৯ রান করেন। ২৬ আগস্ট, ২০১০ তারিখে লর্ড’সে অনুষ্ঠিত পাকিস্তানের বিরুদ্ধে অনুষ্ঠেয় ঐ টেস্টের ৮ম উইকেট জুটিতে জোনাথন ট্রটের (১৮৪) সাথে ৩৩২ রান করার মাধ্যমে বিশ্বরেকর্ড গড়েন। প্রথম-শ্রেণীর ক্রিকেটে তার প্রথম সেঞ্চুরিটি ছিল পাকিস্তানের বিপক্ষে আগস্ট, ২০১০ সালে। ২০১১ সালে তিনি নটিংহ্যামে ভারতীয় দলের বিপক্ষে হ্যাট্রিক করেন। ২০১২ সালে গ্রীষ্মের শুরুতে আঘাতপ্রাপ্তি থেকে ফিরে এসে ওয়েস্ট ইন্ডিজ দলের বিপক্ষে বোলিং করেন ৭/৭২ এবং ঐ খেলায় তিনি ১১ উইকেট লাভ করেন।  আইসিসি প্লেয়ার র‌্যাঙ্কিংয়ে তার সেরা অর্জন ছিল ৩নং স্থান দখল করা।   সাফল্য এবং সম্মাননা    ম্যান অব দ্য সিরিজের পুরস্কার    তারিখ খেলার ধরন বিরুদ্ধে ফলাফল ২১-২৬ মে ২০০৯ একদিনের আন্তর্জাতিক  ইংল্যান্ড ২-০ তে সিরিজ জিতে ২১ জুলাই – ২২ আগস্ট ২০১১ টেস্ট  ইংল্যান্ড ৪-০ সিরিজ  জিতেছে   অস্ট্রেলিয়ায় অ্যাশেজ সিরিজ  thumb|300px|left|২০১১ সালের জুনে লর্ডসে শ্রীলঙ্কার বিরুদ্ধে ব্রড বল করছেন।   সম্মাননা  আগস্ট, ২০০৬ সালে ভোটের মাধ্যমে স্টুয়ার্ট ব্রড ক্রিকেট রাইটার্স ক্লাব ইয়ং ক্রিকেটার অব দি ইয়ার মনোনীত হন।   তথ্যসূত্র    আরও দেখুন   ক্রিকেট  অধিনায়ক (ক্রিকেট)  আম্পায়ার (ক্রিকেট)  তৃতীয় আম্পায়ার  উইজডেন  জোনাথন ট্রট  ইংল্যান্ড ক্রিকেট দল  টেস্ট ক্রিকেটে হ্যাট্রিকের তালিকা   বহিঃসংযোগ        Cricket Online Profile  Nottinghamshire County Cricket Club Profile   বিষয়শ্রেণী:১৯৮৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ ক্রিকেটার বিষয়শ্রেণী:ইংল্যান্ডের টেস্ট ক্রিকেটার‎ বিষয়শ্রেণী:ইংল্যান্ড ক্রিকেট দলের অধিনায়ক বিষয়শ্রেণী:টেস্ট ক্রিকেটে হ্যাট্রিক লাভকারী বিষয়শ্রেণী:ইংল্যান্ডের একদিনের আন্তর্জাতিক ক্রিকেটার‎ বিষয়শ্রেণী:২০০৭ ক্রিকেট বিশ্বকাপের ক্রিকেটার বিষয়শ্রেণী:২০১১ ক্রিকেট বিশ্বকাপের ক্রিকেটার বিষয়শ্রেণী:২০১৫ ক্রিকেট বিশ্বকাপের ক্রিকেটার‎ বিষয়শ্রেণী:ইংল্যান্ডের টুয়েন্টি২০ আন্তর্জাতিক ক্রিকেটার‎ বিষয়শ্রেণী:২১শ শতাব্দীর ইংরেজ ক্রিকেটার বিষয়শ্রেণী:উইজডেন বর্ষসেরা ক্রিকেটার বিষয়শ্রেণী:লিচেস্টারশায়ারের ক্রিকেটার বিষয়শ্রেণী:নটিংহ্যামশায়ারের ক্রিকেটার বিষয়শ্রেণী:পাঞ্জাব কিংসের ক্রিকেটার বিষয়শ্রেণী:নটিংহ্যাম থেকে আগত ক্রিকেটার বিষয়শ্রেণী:অর্ডার অব দ্য ব্রিটিশ এম্পায়ার পদক বিজয়ী বিষয়শ্রেণী:হোবার্ট হারিকেন্সের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:কমান্ডার অব দি অর্ডার অব দ্য ব্রিটিশ এম্পায়ার
থাম্ব|গণিতজ্ঞরা সংখ্যাতত্ত্বে জ্যাকবি প্রতীক ব্যবহার করে থাকেন। জার্মান গণিতবিদ কার্ল গুস্তাভ জ্যাকব জ্যাকবির নামে এর নামকরণ করা হয়েছে। গণিতজ্ঞরা সংখ্যাতত্ত্বে জ্যাকবি প্রতীক ব্যবহার করে থাকেন। জার্মান গণিতবিদ কার্ল গুস্তাভ জ্যাকব জ্যাকবির নামে এর নামকরণ করা হয়েছে।   সংজ্ঞাঃ   ধরা যাক, n>0 একটি বিজোড় সংখ্যা এবং  হল n এর মৌলিক উৎপাদক রূপ। তাহলে যেকোন পূর্ণ সংখ্যা a এর জন্য জ্যাকবি প্রতীককে এভাবে সংজ্ঞায়িত করা যায়,   জ্যাকবি প্রতীকের বৈশিষ্ট্য    n যদি মৌলিক সংখ্যা হয়, তাহলে জ্যাকবি প্রতীক, লিজেন্ড্রি প্রতীক এ পরিণত হয়।      যদি     যদি a ≡ b (mod n) হয়, তাহলে      = 1 if n ≡ 1 (mod 4), এবং −1 if n ≡ 3 (mod 4)   = 1 if n ≡ 1 or 7 (mod 8), এবং −1 যদি n ≡ 3 or 5 (mod 8)    বিষয়শ্রেণী:গণিত
নেপাল জাতীয় ফুটবল দল () হচ্ছে আন্তর্জাতিক ফুটবলে নেপালের প্রতিনিধিত্বকারী পুরুষদের জাতীয় দল, যার সকল কার্যক্রম নেপালের ফুটবলের সর্বোচ্চ নিয়ন্ত্রক সংস্থা অখিল নেপাল ফুটবল সংঘ দ্বারা নিয়ন্ত্রিত হয়। এই দলটি ১৯৭২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭২ সালের ১৩ই অক্টোবর তারিখে, নেপাল প্রথমবারের মতো আন্তর্জাতিক খেলায় অংশগ্রহণ করেছে; চীনের বেইজিংয়ে অনুষ্ঠিত উক্ত ম্যাচে নেপাল চীনের কাছে ৬–২ গোলের ব্যবধানে পরাজিত হয়েছে।  ১৫,০০০ ধারণক্ষমতাবিশিষ্ট দশরথ রঙ্গশালাে গোরখালিস নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় নেপালের ললিতপুরে অবস্থিত। বর্তমানে এই দলের ম্যানেজারের দায়িত্ব পালন করছেন বাল গোপাল মহারাজ এবং অধিনায়কের দায়িত্ব পালন করছেন পাঞ্জাবের গোলরক্ষক কিরণ চেমজং।  নেপাল এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপেও নেপাল এপর্যন্ত একবারও অংশগ্রহণ করতে সক্ষম হয়নি। এছাড়াও, সাফ চ্যাম্পিয়নশিপে নেপাল এপর্যন্ত ১২ বার অংশগ্রহণ করেছে, যার মধ্যে সেরা সাফল্য হচ্ছে ১৯৯৩ সার্ক গোল্ড কাপের তৃতীয় স্থান অর্জন করা। বঙ্গবন্ধু গোল্ডকাপে নেপাল অন্যতম সফল দল, যেখানে তারা ১টি (২০১৬) শিরোপা জয়লাভ করেছে।  বিরাজ মহার্জন, সাগর থাপা, জু মানু রাই, হরি খড়কা এবং ভরত খবাসের মতো খেলোয়াড়গণ নেপালের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৩ সালের ডিসেম্বর মাসে প্রকাশিত র‌্যাঙ্কিংয়ে নেপাল তাদের ইতিহাসে সর্বোচ্চ অবস্থান (১২১তম) অর্জন করে এবং ২০১৬ সালের জানুয়ারি মাসে প্রকাশিত র‌্যাঙ্কিংয়ে তারা ১৯৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নেপালের সর্বোচ্চ অবস্থান হচ্ছে ১৭১তম (যা তারা ১৯৮৭ সালে অর্জন করেছিল) এবং সর্বনিম্ন অবস্থান হচ্ছে ২১০। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  ফিফার সদস্য ছিল না  ফিফার সদস্য ছিল না  ১৯৩৪  ১৯৩৮  ১৯৫০  ১৯৫৪  ১৯৫৮  ১৯৬২  ১৯৬৬  ১৯৭০  প্রত্যাহার  প্রত্যাহার  ১৯৭৪  ১৯৭৮  ১৯৮২  ১৯৮৬  উত্তীর্ণ হয়নি  ০  ১  ৩  ০  ১১  ১  ১৯৯০  ০  ০  ৬  ০  ২৮  ০  ১৯৯৪  প্রত্যাহার  প্রত্যাহার  ১৯৯৮  উত্তীর্ণ হয়নি  ০  ১  ৫  ২  ১৯  ১   ২০০২  ২  ০  ৪  ১৩  ২৫  ৬  ২০০৬  প্রত্যাহার  প্রত্যাহার  ২০১০  উত্তীর্ণ হয়নি  ০  ০  ২  ০  ৪  ০  ২০১৪  ২  ১  ১  ৭  ১১  ৭  ২০১৮  ০  ১  ১  ০  ২  ১  ২০২২  অনির্ধারিত  অনির্ধারিত মোট   ০/২১   ৪  ৪  ২২  ২২  ১০০  ১৬  তথ্যসূত্র  বহিঃসংযোগ     ফিফা-এ নেপাল জাতীয় ফুটবল দল    এএফসি-এ নেপাল জাতীয় ফুটবল দল   বিষয়শ্রেণী:নেপাল জাতীয় ফুটবল দল বিষয়শ্রেণী:এশিয়ার জাতীয় ফুটবল দল বিষয়শ্রেণী:নেপালে ফুটবল
আইএনএস দ্রোণাচার্য হলো ভারতের দক্ষিণাঞ্চলীয় রাজ্য কেরালার কোচি শহরে অবস্থিত ভারতীয় নৌবাহিনীর বন্দুকচালনা প্রশিক্ষণ কেন্দ্র। ১৯৭৮ সালের ২৭ নভেম্বর এটি কমিশন করা হয়। এখানে প্রতি বছর ৮২০ জন নৌবাহিনী কর্মকর্তা, ২১০০ নাবিক ও অগ্নিবীর এবং ভারতীয় কোস্টগার্ডের জওয়ানদের ক্ষুদ্র আগ্নেয়াস্ত্র, নাবিক মিসাইল, কামান, রাডার ও প্রতিরক্ষামূলক কৌশল প্রশিক্ষণ দেওয়া হয়। এছাড়া বন্ধুপ্রতীম দেশের কর্মকর্তারাও প্রতি বছর প্রশিক্ষণার্থে এখানে আসেন। ২০২৩ সালের ১৬ মার্চ আইএনএস দ্রোণাচার্য ভারতের রাষ্ট্রপতি দ্রৌপদী মুর্মুর কাছ থেকে "অ্যাওয়ার্ড অব প্রেসিডেন্ট কালার" গ্রহণ করে। ২০২৪ সালের জানুয়ারি মাসে আইএনএস দ্রোণাচার্য ইউনিট সাইটেশন ২০২৩–২৪ পুরস্কার লাভ করে।   আরও দেখুন   ভারতীয় নৌবাহিনী  ভারতীয় নৌবাহিনীর ঘাঁটির তালিকা  ভারতীয় নৌবাহিনীর বর্তমান নৌযানের তালিকা   সমন্বিত কমান্ড ও ইউনিট  সামরিক বাহিনীর বিশেষ অপারেশন বিভাগ  প্রতিরক্ষা সাইবার অ্যাজেন্সি  সমন্বিত প্রতিরক্ষা কর্মকর্তাবৃন্দ  সমন্বিত মহাকাশ সেল  নিউক্লিয়ার কমান্ড কর্তৃপক্ষ  ভারতের সামরিক বাহিনী  ভারতের বিশেষ বাহিনী   অন্যান্য তালিকা  স্ট্রাটেজিক ফোর্সেস কম্যান্ড  ভারতীয় বিমানবাহিনীর স্টেশনের তালিকা  বহির্বিশ্বে ভারতের সামরিক ঘাঁটির তালিকা   তথ্যসূত্র      বিষয়শ্রেণী:ভারতীয় নৌবাহিনীর ঘাঁটি বিষয়শ্রেণী:১৯৭৮-এ প্রতিষ্ঠিত সামরিক স্থাপনা
সুধীরকুমার সেন (২২ ফেব্রুয়ারি ১৮৮৮ - ২৮ আগস্ট ১৯৫৯) ভারতে সাইকেল নির্মাণ ও বিকাশে অন্যতম পথিকৃৎ। বর্তমান বাংলাদেশের বরিশালে বাসন্ডায় জন্ম গ্রহণ করেন। তার পিতার নাম চণ্ডীচরণ সেন। তিনি কলকাতার বিখ্যাত চিকিৎসক ড. নীলরতন সরকারের সম্পর্কে জামাতা ছিলেন। কলিকাতা বিশ্ববিদ্যালয় থেকে ইংরেজি সাহিত্যে স্নাতক হয়ে আচার্য প্রফুল্ল চন্দ্র রায়ের অনুপ্রেরণায় ব্যবসায় ব্রতী হন। পশ্চিমবঙ্গের আসানসোলে কন্যাপুরে ১৯৫২ সালে সেন-র‍্যালে সাইকেল কারখানা প্রতিষ্ঠা করেন। এছাড়াও ড. নীলরতন সরকারের অনুরোধে ১৯৪১ সালে ন্যাশনাল ট্যানারির কর্মভার হাতে নেন এবং উন্নতি সাধন করেন।   কর্ম জীবন  তিনি রাম চন্দ্র পন্ডিতের সহায়তায় ১৯০৯ সালে সেন অ্যান্ড পণ্ডিত কোং  প্রতিষ্ঠা করেন এবং তার কিছু দিনের মধ্যেই তিনি কোম্পানির মালিকানা পেয়ে যান। এরপর ১৯১৭ সালে ভারতে সাইকেলের প্রচলনের জন্য ইন্ডিয়ান সাইকেল অ্যান্ড মোটর জার্নাল নামে একটি মাসিক পত্রিকা প্রকাশ করেন। এরপর ১৯১২ সালে ইংল্যান্ডে বিলিতি সাইকেল শিল্পপতিদের আয়োজিত বাণিজ্যিক সম্মেলনে যোগ দেন।  এরপর থেকে প্রতিবছর ইংল্যান্ড, জার্মানী, আমেরিকা সহ বিভিন্ন দেশে সেলস ও মার্কেটিংয়ের জন্য পরিভ্রমণ করতেন। ১৯৫৮ সালের ২৮ আগস্ট জার্মানীতে পরিভ্রমণকালীন তার জীবনাবসান হয়।   তথ্যসূত্র   বিষয়শ্রেণী:১৮৮৮-এ জন্ম বিষয়শ্রেণী:১৯৫৯-এ মৃত্যু বিষয়শ্রেণী:বাঙালি শিল্পদ্যোগী বিষয়শ্রেণী:ভারতীয় শিল্পপতি বিষয়শ্রেণী:বাসণ্ডার ব্যক্তি বিষয়শ্রেণী:বরিশাল বিভাগের ব্যবসায়ী
সারাহ-জেইন ডায়াস হচ্ছেন ভারতের অভিনেত্রী, হোস্ট, ভিজে (মিডিয়া ব্যক্তিত্ব) এবং সাবেক সুন্দরী প্রতিযোগিতায় অংশগ্রহণকারী। ২০০৭ সালে তিনি ফেমিনা মিস ইন্ডিয়া তে বিজয়ী হন  এবং চ্যানেল ভি'র তিনি একজন ভিডিও জকী (ভিজে) ছিলেন। পূর্ব জীবন মাস্কাটে একটি ভারতীয় খ্রিষ্টান পরিবারে জন্ম হয়েছিলো সারাহ-জেইনের, তার বাবার নাম ছিলো ইউসটেস ডায়াস এবং মার নাম ছিলো ইয়োলান্ডা, তারা আগে ভারতে থাকতেন, চাকরির জন্য তার বাবা ওমানে গিয়েছিলেন। সারাহ-জেইনের ইলোনা রোজ ডায়াস নামের এক বোন আছে।  দ্বাদশ শ্রেণী পর্যন্ত সারাহ-জেইন ওমানে পড়েন, এরপর তিনি ভারতের মুম্বাইতে এসে সেন্ট এ্যান্ড্রুস কলেজ অব আর্টস, সায়েন্স এ্যান্ড কমার্সে ভর্তি হন। কর্মজীবন ২০০৭ সালে মিস ইন্ডিয়াতে অংশ নেওয়ার আগে সারাহ-জেইন বিভিন্ন ফ্যাশন শোতে র‍্যাম্প ওয়াক করতেন, এমনই এক মুম্বাইয়ের র‍্যাম্প ওয়াকে সুরেশ নেতারাজ নামের এক বিজ্ঞাপন নির্মাতা তাকে পছন্দ করে ফেলেন এবং তার একটি প্রকল্পের জন্য সারাহ-জেইনকে নেন। ২১ বছর বয়সে সারাহ-জেইন চ্যানেল ভি'র একটি অনুষ্ঠানে সঞ্চালকের দায়িত্ব পেয়েছিলেন। তিনি এরপর 'গেট গর্জিয়াস' নামের একটি মডেল হান্টিং শোর সঞ্চালক হয়েছিলেন।  ২০০৬ সালে সারাহ-জেইন অস্ট্রেলীয় একটি মিউজিক ভিডিওতে অভিনয় করেছিলেন, গানটি ছিলো অস্ট্রেলীয় রক গ্রুপ আইএনএক্সের 'নেভার লেট ইউ গো' গান, যেটি ছিলো তাদের 'সুইচ' এ্যালবামের জন্য।  পরের বছর ২০০৭ সালে সারাহ-জেইন ফেমিনা মিস ইন্ডিয়াতে অংশ নেন। তিনি ফেমিনা মিস ইন্ডিয়া ওয়ার্ল্ড শিরোপা জিতে যান এবং মিস ওয়ার্ল্ড ২০০৭ এ ভারতের প্রতিনিধিত্ব করেছিলেন।  তথ্যসূত্র  বহিঃসংযোগ     Official website  Channel V profile  Miss India - Profile  বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:ভারতীয় অভিনেত্রী বিষয়শ্রেণী:১৯৮২-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:মাঙ্গলুরুর অভিনেত্রী বিষয়শ্রেণী:কর্ণাটকের নারী মডেল বিষয়শ্রেণী:জীবিত ব্যক্তি বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:মিঠিবাই কলেজের প্রাক্তন শিক্ষার্থী বিষয়শ্রেণী:মিস ওয়ার্ল্ড ২০০৭-এর প্রতিনিধি বিষয়শ্রেণী:ভারতীয় ওয়েব ধারাবাহিক অভিনেত্রী
২০১৮–১৯ কোপা দেল রে হচ্ছে  স্পেনীয় কাপ প্রতিযোগিতা কোপা দেল রে-এর ১১৭তম আসর। এই আসরের বিজয়ী দল ২০১৮–১৯ উয়েফা ইউরোপা লীগের গ্রুপ পর্বে সয়াসরি প্রবেশ করবে।  লা লিগার ক্লাব বার্সেলোনা এই প্রতিযোগিতার চার বারের এবং বর্তমান চ্যাম্পিয়ন।  সময়সূচী এবং বিন্যাস পর্বড্রয়ের তারিখতারিখসময়সূচী ক্লাববিস্তারিত বিন্যাসপ্রথম পর্ব১৮৮৩→৬৫নতুন প্রবেশ: তেরসেরা এবং সেহুন্দা দিভিসিওন বি-এ অংশগ্রহণকারী ক্লাবগুলো নতুন প্রবেশ অর্জন করবে।বিদায়: সেহুন্দা দিভিসিওন বি/তেরসেরা-এর ৫টি ক্লাব বিদায় গ্রহণ করবে।প্রতিপক্ষ পাত্র: দলগুলোর নিকটবর্তী মাপদণ্ড অনুযায়ী প্রতিপক্ষ নির্ধারণ করা হবে।স্থানীয় দল পাত্র: ড্রয়ের মাধ্যমে।নকআউট টুর্নামেন্ট ধরন: একক ম্যাচ।কোপা ফেদেরাসিওন বাছাইপর্ব: হেরে যাওয়া ক্লাবগুলো কোপা ফেদেরাসিওন, জাতীয় পর্যায়ে অন্তর্ভুক্ত হবে।২২৬৫→৪৩নতুন প্রবেশ: সেহুন্দা দিভিসিওনে অংশগ্রহণকারী ক্লাবগুলো প্রবেশ করবে।বিদায়: সেহুন্দা দিভিসিওন বি/তেরসেরা-এর ১টি ক্লাব বিদায় গ্রহণ করবে।প্রতিপক্ষ পাত্র: ২০টি সেহুন্দা দিভিসিওন ক্লাব একে অপরের বিরুদ্ধে লড়বে (+২ বিদায়)।স্থানীয় দল পাত্র: ড্রয়ের মাধ্যমে।নকআউট টুর্নামেন্ট ধরন: একক ম্যাচ।১১৪৩→৩২বিদায়: ১টি সেহুন্দা দিভিসিওন ক্লাব বিদায় গ্রহণ করবে।প্রতিপক্ষ পাত্র: ১০টি সেহুন্দা দিভিসিওন ক্লাব একে অপরের বিরুদ্ধে লড়বে।স্থানীয় দল পাত্র: ড্রয়ের মাধ্যমে।নকআউট টুর্নামেন্ট ধরন: একক ম্যাচ।৩২ দলের পর্ব১৬৩২→১৬নতুন প্রবেশ: লা লিগা অংশগ্রহণকারী ক্লাবগুলো প্রবেশ করবে।প্রতিপক্ষ পাত্র: ২০১৮–১৯ উয়েফা প্রতিযোগিতায় অংশগ্রহণকারী ৭টি লা লিগা দল, ৬টি সেহুন্দা দিভিসিওন বি ও তেরসেরা দিভিসিওন ক্লাব এবং সেহুন্দা দিভিসিওনের ১টি দল লড়বে।অন্য ৫টি সেহুন্দা দিভিসিওন ক্লাব লা লিগা দলের বিপক্ষে লড়বে।৮টি লা লিগা ক্লাব একে অপরের বিরুদ্ধে লড়বে।স্থানীয় দল পাত্র: নিম্ন বিভাগের ক্লাবগুলো তাদের হোমে প্রথম লেগ খেলবে।নকআউট টুর্নামেন্ট ধরন: ডাবল ম্যাচ১৬ দলের পর্ব৮১৬→৮প্রতিপক্ষ পাত্র: ড্রয়ের মাধ্যমে।স্থানীয় দল পাত্র: নিম্ন বিভাগের ক্লাবগুলো তাদের হোমে প্রথম লেগ খেলবে।নকআউট টুর্নামেন্ট ধরন: ডাবল ম্যাচ।কোয়ার্টার ফাইনালঅনির্ধারিত৪৮→৪প্রতিপক্ষ পাত্র: ড্রয়ের মাধ্যমে।স্থানীয় দল পাত্র: ড্রয়ের ভাগ্য অনুযায়ী।নকআউট টুর্নামেন্ট ধরন: ডাবল ম্যাচ।সেমি ফাইনালঅনির্ধারিত২৪→২ফাইনাল১২→১একক ম্যাচ, আরএফইএফ দ্বারা স্টেডিয়াম নির্ধারিত হবে।উয়েফা ইউরোপা লীগ বাছাইপর্ব: বিজয়ী ক্লাব সরাসরি ২০১৯–২০ উয়েফা ইউরোপা লীগের গ্রুপ পর্বে প্রবেশ করবে। নোট ডাবল ম্যাচের রাউন্ডে অ্যাওয়ে গোল নিয়ম কার্যকর, একক ম্যাচের রাউন্ডে নয়। একক ম্যাচ যদি সমতায় শেষ হয়, তবে অতিরিক্ত সময়ের খেলার মাধ্যমে বিজয়ী নির্ধারিত হবে; এবং যদি এরপরও সমতা থাকে তবে পেনাল্টি শুটআউটের মাধ্যমে বিজয়ী নির্ধারিত হবে।  তথ্যসূত্র  বহিঃসংযোগ রয়্যাল স্পেনীয় ফুটবল ফেডারেশন প্রাতিষ্ঠানিক ওয়েবসাইট এলএফপি ওয়েবসাইট-এ কোপা দেল রে  বিষয়শ্রেণী:কোপা দেল রেইয়ের আসর
পাহাড়িয়াকান্দি বাংলাদেশের ব্রাহ্মণবাড়িয়া জেলার অন্তর্গত বাঞ্ছারামপুর উপজেলার একটি ইউনিয়ন।   আয়তন  পাহাড়িয়াকান্দি ইউনিয়নের আয়তন ২,২২৫ একর (৯ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী পাহাড়িয়াকান্দি ইউনিয়নের মোট জনসংখ্যা ১৫,২০১ জন। এর মধ্যে পুরুষ ৬,৮৩৩ জন এবং মহিলা ৮,৩৬৮ জন। মোট পরিবার ৩,০২৩টি। জনসংখ্যার ঘনত্ব প্রতি বর্গ কিলোমিটারে প্রায় ১,৬৮৮ জন।   ইতিহাস    অবস্থান ও সীমানা  বাঞ্ছারামপুর উপজেলার উত্তরাংশে পাহাড়িয়াকান্দি ইউনিয়নের অবস্থান। এ ইউনিয়নের পশ্চিমে দরিয়াদৌলত ইউনিয়ন, দক্ষিণে ছয়ফুল্লাকান্দি ইউনিয়ন ও তেজখালী ইউনিয়ন, পূর্বে তেজখালী ইউনিয়ন ও নবীনগর উপজেলার বড়িকান্দি ইউনিয়ন এবং উত্তরে মেঘনা নদী ও নরসিংদী জেলার নরসিংদী সদর উপজেলার আলোকবালী ইউনিয়ন অবস্থিত।   প্রশাসনিক কাঠামো  পাহাড়িয়াকান্দি ইউনিয়ন বাঞ্ছারামপুর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম বাঞ্ছারামপুর থানার আওতাধীন। এটি জাতীয় সংসদের ২৪৮নং নির্বাচনী এলাকা ব্রাহ্মণবাড়িয়া-৬ এর অংশ।   শিক্ষা ব্যবস্থা  ২০১১ সালের আদমশুমারি অনুযায়ী পাহাড়িয়াকান্দি ইউনিয়নের সাক্ষরতার হার ৩২.৯%।   শিক্ষা প্রতিষ্ঠান    যোগাযোগ ব্যবস্থা    খাল ও নদী    হাট-বাজার   পাহাড়িয়া কান্দি নতুন বাজার   দর্শনীয় স্থান   উলুকান্দি মেঘনা নদীর ঘাট  চান্দল বিল  জয়কলীপুর মেঘনা নদীর পাড়   জনপ্রতিনিধি  বর্তমান চেয়ারম্যান: জনাব গাজীউর রহমান।   আরও দেখুন   বাঞ্ছারামপুর উপজেলা  বাঞ্ছারামপুর থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:বাঞ্ছারামপুর উপজেলার ইউনিয়ন
বলাখাল জমিদার বাড়ি বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত হাজীগঞ্জ উপজেলায় অবস্থিত একটি জমিদার বাড়ি।  ইতিহাস প্রায় একশতক আগে এই জমিদার বাড়িটি প্রতিষ্ঠিত হয়। এই জমিদার বাড়ির প্রতিষ্ঠাতা ছিলেন যোগেন্দ্র নারায়ণ রায় চৌধুরী। জমিদার বাড়িটি প্রায় ১২.৫১ একর জমি নিয়ে তৈরি করা হয়। এই জমিদার বাড়ির জমিদাররা ছিলেন বেশ দানশীল। বলাখাল জে,এন উচ্চ বিদ্যালয় ও রেল লাইনটি তাদের দান করা জায়গাতেই করা হয়েছে। এইরকম তাদের আরও অনেক দানশীলতার চিহ্ন দেখা যায়। ইতিহাসে এই জমিদার বংশের তিনজন ব্যক্তির নাম পাওয়া যায়। তারা হলেন জমিদার বাড়ির প্রতিষ্ঠাতা এবং তার দুই সন্তান সুরেন্দ্র নারায়ণ রায় চৌধুরী ও দেবেন্দ্র নারায়ণ চৌধুরী। দেশ ভাগের পর জমিদারি প্রথা বিলুপ্ত হলে এই জমিদার বাড়ির জমিদারিরও সমাপ্তি ঘটে।   জমিদার বাড়ির অবকাঠামো  বর্তমান অবস্থা জমিদার বাড়িটি বর্তমানে পরিত্যক্ত অবস্থায় পড়ে রয়েছে। পরিচর্যার অভাবে এটি লতা-পাতা, বনজঙ্গলে জরাজীর্ণ হয়ে রয়েছে। এছাড়াও ভবনগুলোর দেয়ালের বিভিন্ন জায়গা ভেঙে গেছে।  আরও দেখুন  জমিদার বাড়ি  তথ্যসূত্র  বহিঃসংযোগ  বিষয়শ্রেণী:চাঁদপুর জেলার দর্শনীয় স্থান বিষয়শ্রেণী:ঐতিহাসিক স্থান বিষয়শ্রেণী:বাংলাদেশের স্থাপত্য বিষয়শ্রেণী:বাংলাদেশের প্রাসাদ